stanford-oval/wikipedia huggingface dataset:
ภาษาแกน

ภาษาแกน (อังกฤษ: pivot language) เป็นภาษาประดิษฐ์หรือภาษาธรรมชาติที่ใช้เป็นภาษาตัวกลางสำหรับการแปล
การใช้ภาษาแกนช่วยลดความจำเป็นที่จะต้องมีผู้แปลสำหรับทุก ๆ คู่ภาษา
ข้อด้อยของภาษาแกนก็คือ ในแต่ละขั้นของการแปลซ้ำนั้น อาจทำให้เกิดข้อผิดพลาดและความกำกวมใหม่ ๆ
ภาษาอังกฤษ, ฝรั่งเศส, รัสเซีย, และอาหรับ มักจะถูกใช้เป็นภาษาแกน
ยูเอ็นแอลเป็นภาษาประดิษฐ์ที่ถูกสร้างขึ้นมาเพื่อเป็นภาษาแกนโดยเฉพาะ ภาษาเอสเปรันโตถูกใช้เป็นภาษาแกนในโครงการ  Distributed Language Translation และใน พจนานุกรมหลายภาษา Ergane
ประเทศเดนมาร์กในโอลิมปิกฤดูหนาว 2018

ประเทศเดนมาร์ก เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกเดนมาร์กเป็นตัวแทนประเทศเดนมาร์กในการส่งนักกีฬาเข้าร่วมแข่งขันทั้งหมดจำนวน 17 คน ใน 5 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สกีลงเขา | 2 | 0 | 2 |
|  สกีข้ามทุ่ง | 1 | 0 | 1 |
| เคอร์ลิง | 5 | 5 | 10 |
| สกีลีลา | 0 | 1 | 1 |
| สเกตความเร็ว | 2 | 1 | 3 |
| รวม | 10 | 7 | 17 |
สกีลงเขา

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
สกีข้ามทุ่ง

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศเดนมาร์กในโอลิมปิก
รายชื่อผู้เชิญธงชาติเดนมาร์กในโอลิมปิก
รายชื่อนักกีฬาเดนมาร์กที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2018 ที่ พย็องชัง ประเทศเกาหลีใต้ |
| --- | --- | --- |
| แอฟริกา |   เอริเทรีย   กานา   เคนยา   มาดากัสการ์   โมร็อกโก   ไนจีเรีย}   แอฟริกาใต้   โตโก  |  |
| อเมริกา |   อาร์เจนตินา   เบอร์มิวดา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   จาเมกา   เม็กซิโก   สหรัฐ  |  |
| เอเชีย |   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   เกาหลีเหนือ   ปากีสถาน   ฟิลิปปินส์   สิงคโปร์   เกาหลีใต้   จีนไทเป   ไทย   อุซเบกิสถาน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   ออสเตรเลีย   นิวซีแลนด์   ตองงา  |  |
| อื่นๆ |   เกาหลี   นักกีฬาโอลิมปิกจากรัสเซีย  |  |
พระเทพกิตติปัญญาคุณ (กิติศักดิ์ กิตฺติวุฑฺโฒ)

| พระเทพกิตติปัญญาคุณ (กิติศักดิ์ กิตฺติวุฑฺโฒ) |
| --- | --- |

ชื่ออื่น: กิตติวุฑโฒ ภิกขุ
ส่วนบุคคล
เกิด: 1 มิถุนายน พ.ศ. 2479 (68 ปี)
มรณภาพ: 21 มกราคม พ.ศ. 2548
นิกาย: มหานิกาย
การศึกษา: ป.4 นักธรรมชั้นเอก
ตำแหน่งชั้นสูง
ที่อยู่: วัดมหาธาตุยุวราชรังสฤษฎิ์ราชวรมหาวิหาร ชลบุรี
อุปสมบท: 14 มิถุนายน พ.ศ. 2500
พรรษา: 48
ตำแหน่ง: อดีตผู้อำนวยการจิตตภาวันวิทยาลัย
พระเทพกิตติปัญญาคุณ นามเดิม กิติศักดิ์ เจริญสถาพร หรือที่รู้จักในนาม กิตติวุฑโฒ ภิกขุ อดีตผู้ช่วยเจ้าอาวาสวัดมหาธาตุยุวราชรังสฤษฎิ์ราชวรมหาวิหาร และอดีตผู้อำนวยการจิตตภาวันวิทยาลัย จังหวัดชลบุรี
ประวัติ

พระเทพกิตติปัญญาคุณ เดิมชื่อ มังกร เจริญสถาพร เกิดเมื่อวันที่ 1 มิถุนายน พ.ศ. 2479 ที่ตำบลบางไทรป่า อำเภอบางเลน จังหวัดนครปฐม เป็นบุตรของนายเตียวยี่-นางเง็กเล้า เจริญสถาพร มีพี่น้องทั้งหมด 8 คน คือ
ร.ต.ต. อุเทน เจริญสถาพร
นายวิทยา เจริญสถาพร
พระเทพกิตติปัญญาคุณ (กิติศักดิ์ กิตฺติวุฑฺโฒ)
นางสาวสมนึก เจริญสถาพร
นายบุญช่วย เจริญสถาพร
เด็กหญิงพิกุล เจริญสถาพร
นายเกียรติ เจริญสถาพร
นายชูศักดิ์ เจริญสถาพร
มังกรเรียนจบชั้นประถมศึกษาปีที่ 4 จากโรงเรียนบ้านบางเลน ต่อมาได้เรียนวิชชาธรรมกายกับพระมงคลเทพมุนี (สด จนฺทสโร) แล้วอุปสมบทวันที่ 14 มิถุนายน พ.ศ. 2500 ณ วัดปากน้ำ ภาษีเจริญ ขณะนั้นหลวงพ่อสดอาพาธ จึงให้พระธีรสารมุนี (สุไชย ธีรสาโร) วัดอัปสรสวรรค์วรวิหาร เป็นพระอุปัชฌาย์แทน พระครูปัญญาภิรัต วัดปากน้ำ เป็นพระกรรมวาจาจารย์ และพระครูพิพัฒนธรรมคณี วัดปากน้ำ เป็นพระอนุสาวนาจารย์ ต่อมาวันที่ 25 กันยายน พ.ศ. 2507 ได้เปลี่ยนชื่อเป็นกิติศักดิ์
หลังอุปสมบทได้ศึกษาปริยัติธรรมจนจบนักธรรมชั้นเอกจากสำนักเรียนวัดปากน้ำ ต่อมาไปเรียนอภิธรรมที่โรงเรียนพระอภิธรรมมหาธาตุวิทยาลัย วัดมหาธาตุยุวราชรังสฤษฎิ์ ได้รับแต่งตั้งเป็นครูสอนอภิธรรมเมื่อวันที่ 1 มิถุนายน พ.ศ. 2503 จึงย้ายไปอยู่วัดมหาธาตุฯ และได้ศึกษาคัมภีร์ต่าง ๆ เช่น มูลกัจจายน์ วิสุทธิมรรค อภิธัมมัตถสังคหะ เป็นต้น กับพระเตชินทะ ธัมมาจริยะ อภิธัมมกถิกาจริยะชาวพม่า และพระครูประกาศสมาธิคุณ (สังเวียน ญาณเสวี) และเรียนวิปัสสนากับพระอาจารย์อินทวังสะ กัมมัฎฐานาจริยะชาวพม่า จนมีผลงานทางด้านการพัฒนาการศึกษาของสงฆ์ การประพันธ์ และแต่งหนังสือเป็นจำนวนมาก ในปี พ.ศ. 2510 ได้ก่อตั้งและเป็นผู้อำนวยการคนแรกของวิทยาลัยการเผยแพร่พระพุทธศาสนา (ปัจจุบันคือจิตตภาวันวิทยาลัย)
ช่วงก่อนเหตุการณ์ 6 ตุลา กิตฺติวุฑฺโฒ ภิกฺขุ (ขณะนั้นเป็นพระราชาคณะที่พระอุดรคณาภิรักษ์) ได้กล่าวว่า ฆ่าคอมมิวนิสต์ ไม่บาป ซึ่งถูกฝ่ายขวา อันได้แก่ นวพล กลุ่มกระทิงแดง ในสมัยนั้นนำไปใช้เป็นวาทกรรม โจมตีฝ่ายซ้าย และยุยงให้คนไทยเกลียดชังนิสิตนักศึกษาที่ชุมนุมต่อต้านการกลับเข้าประเทศของจอมพลถนอม กิตติขจร ในมหาวิทยาลัยธรรมศาสตร์ นำไปสู่การสังหารหมู่ในเหตุการณ์ 6 ตุลา 2519
ระยะหลังพยายามที่จะสร้างอุโบสถกลางทะเลและระดมทุนก่อสร้างคอนโดธรรมะ รวมทั้งโรงพยาบาลสงฆ์ แต่ยังไม่บรรลุวัตถุประสงค์
พระเทพกิตติปัญญาคุณ อาพาธด้วยโรคเส้นเลือดในสมองตีบมานาน 5 ปีเศษ จนมรณภาพด้วยภาวะกล้ามเนื้อหัวใจขาดเลือดเฉียบพลันเมื่อวันที่ 21 มกราคม พ.ศ. 2548 เวลา 12:51 น. ณ โรงพยาบาลชลบุรี สิริอายุได้ 68 ปี 234 วันวันที่ 24 มีนาคม พ.ศ. 2567 พระบาทสมเด็จพระเจ้าอยู่หัว ทรงพระกรุณาโปรดพระราชทานเพลิงศพณ วัดสระเกศราชวรมหาวิหาร เขตป้อมปราบศัตรูพ้าย กรุงเทพมหานคร
สมณศักดิ์

พ.ศ. 2515 ได้รับประทานสมณศักดิ์จากเจ้าพระคุณ สมเด็จพระอริยวงศาคตญาณ (ปุ่น ปุณฺณสิริ) ให้ดำรงตำแหน่งพระครูชั้นเอก ฐานานุกรมในสมเด็จพระสังฆราช ที่ พระครูธรรมกถาสุนทร
5 ธันวาคม พ.ศ. 2515 ได้รับพระราชทานสมณศักดิ์ขึ้น เป็นพระราชาคณะปลัดซ้ายที่  พระอุดรคณาภิรักษ์ อัครศาสนกิจบรรหาร มหาเถราธิการธุรการี สมุหบดีศรีธรรมภาณกาจารย์ ฐานานุกรมในเจ้าพระคุณ สมเด็จพระอริยวงศาคตญาณ (ปุ่น ปุณฺณสิริ)
5 ธันวาคม พ.ศ. 2530 เป็นพระราชาคณะชั้นราชที่ พระราชธรรมภาณี ศรีพิพัฒนโสภิต มหาคณิสสร บวรสังฆาราม คามวาสี
12 สิงหาคม พ.ศ. 2535 เป็นพระราชาคณะชั้นเทพที่ พระเทพกิตติปัญญาคุณ วิบุลสาธุกิจ อภิธรรมบัณฑิต ธรรมิกคณิสสร บวรสังฆาราม คามวาสี
วาทกรรมฆ่าคอมมิวนิสต์ไม่บาป

กิตติวุฑโฒภิกขุ ได้ให้สัมภาษณนิตยสารรายสัปดาห์ จัตุรัส เมื่อ พ.ศ. 2519 อันกลายมาเป็นคำขวัญระบือลือลั่นของฝ่ายขวาว่า ฆ่าคอมมิวนิสต์ ไม่บาป ดังต่อไปนี้
จัตุรัส: การฆ่าฝ่ายซ้าย หรือ คอมมิวนิสต์บาปหรือไม่
กิตติวุฑโฒ: อันนั้นอาตมาก็เห็นว่าควรจะทำ คนไทยแม้จะนับถือพุทธก็ควรจะทำ แต่ก็ไม่ใช่ถือว่าเป็นการฆ่าคนเพราะว่าใครก็ตามที่ทำลายชาติ ศาสนา พระมหากษัตริย์ มันไม่ใช่คนสมบูรณ์ คือต้องตั้งใจ เราไม่ได้ฆ่าคน แต่ฆ่ามาร ซึ่งเป็นหน้าที่ของคนไทยทุกคน
จัตุรัส: ฝ่ายซ้ายที่ตายหลายคนในช่วงนี้  คนฆ่าก็ได้บุญ
กิตติวุฑโฒ: ถ้าหากฆ่าคนที่ทำลายชาติ  ศาสนา  พระมหากษัตริย์แล้วก็ได้ประโยชน์
ฟาร์มโชคชัย

ฟาร์มโชคชัย เป็นฟาร์มขนาดใหญ่ที่ก่อตั้งและบริหารโดย คุณโชคชัย บูลกุล ตั้งอยู่ที่ริมถนนมิตรภาพ อำเภอปากช่อง จังหวัดนครราชสีมา ห่างจากกรุงเทพมหานคร 159 กิโลเมตร ดำเนินการเปิดเป็นสถานที่ท่องเที่ยวแบบฟาร์มลานกว้าง นักท่องเที่ยวสามารถชมการแสดงความสามารถของคาวบอย อาทิ คาวบอยขี่ม้า การต้อนสัตว์ ด้านหน้าทางเข้าเป็นร้านอาหารเสต็กโชคชัย มีพิพิธภัณฑ์ซึ่งจัดให้นักท่องเที่ยวชมประวัติของคุณโชคชัยได้
รอบการเข้าชมฟาร์ม

วันอังคาร-ศุกร์ เปิดให้เข้าชมวันละ 2 รอบ เวลา 10.00 น. และ 14.00 น.
วันเสาร์-อาทิตย์ และวันหยุดนักขัตฤกษ์ เปิดให้เข้าชม  รอบเช้า   10.00 / 11.00 น.  รอบบ่าย  13.00 / 14.00 น.
ในกรณีที่วันจันทร์เป็นวันหยุดนักขัตฤกษ์ จะเปิดทำการปกติ และจะหยุดทำการในวันถัดไป
แหล่งข้อมูลอื่น

เว็บไซต์ทางการของฟาร์มโชคชัย
เฟสบุ้คทางการของฟาร์มโชคชัย
14°39′10.61″N 101°21′1.07″E﻿ / ﻿14.6529472°N 101.3502972°E﻿ / 14.6529472; 101.3502972
พระเจ้าฮย็องจงแห่งโชซ็อน

สำหรับความหมายอื่น ดูที่ พระเจ้าฮย็อนจง
| --- | --- |
พระเจ้าฮย็องจงแห่งโชซ็อน
ฮันกึล: 현종
ฮันจา: 顯宗
อาร์อาร์: Hyeonjong 
เอ็มอาร์: Hyŏnjong 
ชื่อเกิด
ฮันกึล: 이연
ฮันจา: 李棩
อาร์อาร์: I Yeon 
เอ็มอาร์: Yi Yŏn 
ชื่อสุภาพ
ฮันกึล: 경직
ฮันจา: 景直
อาร์อาร์: Gyeongjik 
เอ็มอาร์: Kyŏngjik 
พระเจ้าฮย็อนจง (현종 顯宗) เป็นกษัตริย์ลำดับที่ 18 แห่งราชวงศ์โชซ็อน ในรัชสมัยของพระองค์เป็นช่วงเวลาขัดแย้งระหว่างฝ่ายตะวันตกและฝ่ายใต้
ลี ยอน เป็นพระโอรสขององค์ชายพงนิม พระราชสมภพเมื่อพ.ศ. 2184 ที่เมืองเฉิ่นหยาง ขณะที่พระราชบิดาไปเป็นองค์ประกันแก่ราชวงศ์ชิง ในพ.ศ. 2187 ราชวงศ์ชิงเข้ายึดปักกิ่ง องค์ชายลียอนและพระราชบิดาจึงย้ายไปที่ปักกิ่ง และถูกปล่อยตัวกลับพร้อมกับพระราชบิดาในปีเดียวกัน และพระราชบิดาได้เป็นวังเซจา (องค์ชายรัชทายาท) แทนที่พระปิตุลาองค์ชายรัชทายาทโซฮย็อนที่สิ้นพระชนม์ไปในพ.ศ. 2188
ในพ.ศ. 2192 องค์ชายรัชทายาทพงนิมขึ้นครองราชย์เป็นพระเจ้าฮโยจง องค์ชายลียอนได้รับแต่งตั้งเป็นวังเซจาในพ.ศ. 2194 และเมื่อพระราชบิดาสวรรคตในพ.ศ 2202 วังเซจาจึงขึ้นครองราชย์ต่อเป็นพระเจ้าฮย็องจง
แต่ทันทีที่ขึ้นครองราชย์ พระเจ้าฮย็อนจงก็ทรงประสบปัญหาความขัดแย้งระหว่างฝ่ายตะวันตกและฝ่ายใต้ เรื่องที่ว่าพระหมื่นปีชางรยอลมเหสีของพระเจ้าอินโจ พระมารดาเลี้ยงของพระเจ้าฮโยจง จะต้องใส่อาภรณ์ไว้ทุกข์ให้พระเจ้าฮโยจงเป็นเวลานานเท่าไร เพราะตามหลักขงจื้อไม่ได้กำหนดไว้เรื่องการปฏิบัติระหว่างแม่เลี้ยงกับลูกเลี้ยงที่สืบทอดสมบัติครองครัว ฝ่ายตะวันตก ภายใต้การนำของซงชียอล เสนอว่าให้พระอัยยิกาแจอีสวมชุดไว้ทุกข์เป็นเวลาหนึ่งปี เพราะไม่ได้เป็นพระมารดาแท้ๆของพระเจ้าฮโยจง แต่ฝ่ายใต้นำโดยฮอจอกเสนอให้พระนางใส่ชุดไปสามปี พระเจ้าฮโยจงเป็นกษัตริย์
พระเจ้าฮย็อนจงทรงต้องการสร้างความสมดุลอำนาจของทั้งสองฝ่าย จึงมีพระราชโองการให้พระหมื่นปีชางรยอลสวมชุดไว้ทุกข์เป็นเวลาหนึ่งปี แต่แต่งตั้งให้ฮอจอกเป็นอัครเสนาบดี เพื่อถ่วงดุลอำนาจ
ในพ.ศ. 2217 พระพันปีอินซอน พระราชมารดาของพระเจ้าฮย็อนจง สวรรคต ก็เกิดคำถามขึ้นอีกว่าพระหมื่นปีชางรยอลไว้ทุกข์นานเท่าไร ทั้งสองฝ่ายขัดแย้งกันไปเรื่อย จนพระเจ้าฮย็องจงสวรรคตในปีเดียวกัน
พระนามเต็ม

สมเด็จพระราชา ฮย็องจง แทโจ โซฮยู ยองยุง ดนด็อก ซูซอง ซุนมุน ซุกมู คยุนกิล ชางฮโย แห่งเกาหลี
พระบรมวงศานุวงศ์

พระราชบิดา
พระเจ้าฮโยจง (효종)
พระราชมารดา
พระนางอินซ็อน ตระกูลจาง แห่งท็อกซู (인선왕후 장씨)
พระมเหสี
พระนางมย็องซ็อง ตระกูลคิม แห่งชองพุง (명성왕후 김씨)
พระราชโอรส
พระเจ้าซุกจงแห่งโชซ็อน (1661 - 1720) พระราชโอรสของพระนางมย็องซ็อง ตระกูลคิม แห่งชองพุง
พระราชธิดา
องค์หญิงมยองซอน (명선공주 ,明善公主 ,1660 - 1673) พระราชธิดาของสมเด็จพระราชินีมยองซอง ตระกูลคิม แห่งชองพุง
องค์หญิงมยองฮเย (명혜공주 ,明惠公主 ,1665 - 1673) พระราชธิดาของสมเด็จพระราชินีมยองซอง ตระกูลคิม แห่งชองพุง
องค์หญิงมยองอัน (명안공주 ,明安公主 ,1667 - 1687) พระราชธิดาของสมเด็จพระราชินีมยองซอง ตระกูลคิม แห่งชองพุง
พงศาวลี

| ก่อนหน้า |  | พระเจ้าฮย็องจงแห่งโชซ็อน |  | ถัดไป |
| --- | --- | --- | --- | --- |
| พระเจ้าฮโยจง |  | กษัตริย์แห่งโชซ็อน   (พ.ศ. 2202 - พ.ศ. 2217) |  | พระเจ้าซุกจง |
| ด ค ก ราชวงศ์โชซ็อน (ราชสกุลอี)  |
| --- | --- |
 ราชอาณาจักรโชซ็อน และ จักรวรรดิเกาหลี (1392–1910) 
พระมหากษัตริย์แห่งโชซ็อน:  แทโจ  ช็องจง  แทจง  เซจง  มุนจง  ทันจง  เซโจ  เยจง  ซองจง  ย็อนซัน  ชุงจง  อินจง  มย็องจง  ซ็อนโจ  ควังแฮ  อินโจ  ฮโยจง  ฮย็องจง  ซุกจง  คย็องจง  ย็องโจ  ช็องโจ  ซุนโจ  ฮ็อนจง  ช็อลจง  โคจง 
จักรพรรดิเกาหลี:  โคจง  ซุนจง 
เฉลิมพระปรมาภิไธย:  มกโจ  อิกโจ  โทโจ  ฮวันโจ  ท็อกจง  ว็อนจง  จินจง  จังโจ  มุนโจ 
 เกาหลีภายใต้การปกครองของญี่ปุ่น (1910–1945) 
พระมหากษัตริย์สกุลอี:  ซุนจง  อึยมิน 
 ดูเพิ่ม โชซ็อนโบราณ พูยอ โคกูรยอ แพ็กเจ ชิลลา พัลแฮ โครยอ โชซ็อน จักรวรรดิเกาหลี
ฟ่าน ปิงปิง

ฟ่าน ปิงปิง (จีน: 范冰冰; พินอิน: Fàn Bīngbīng, เกิด 16 กันยายน ค.ศ. 1981) เป็นนักแสดงชาวจีน หลังจากแสดงนำในละครอิงประวัติศาสตร์เรื่อง องค์หญิงกำมะลอ (1998–1999) จุดที่ฟ่านแจ้งเกิดได้มาจากภาพยนตร์ทำรายได้ถล่มทลายของเฟิง เสี่ยวกัง เรื่อง โส่วจี (2003) ซึ่งทำให้เธอได้รับรางวัล Hundred Flowers Award สาขานักแสดงนำหญิงยอดเยี่ยม
ประวัติ

ฟ่าน ปิงปิงจบการศึกษาจากสถาบันสอนการแสดงเซี่ยจิ้นเหิงทง จากเซี่ยงไฮ้ จากนั้นเธอได้รับบทบทเด่นในภาพยนตร์เรื่อง The Lion Roars ในปี ค.ศ. 2002 ซึ่งถือได้ว่าเป็นบทเด่นขึ้นมา โดยมีนักแสดงนำเป็นนักแสดงที่มีชื่อเสียง คือ กู่ เทียนเล่อ และจาง ป๋อจือ และ Twins Effect 2 ในปีถัดมา
ในปี ค.ศ. 2006 จากภาพยนตร์เรื่อง Lost in Beijing ที่เธอเป็นนักแสดงนำ ประสบความสำเร็จอย่างยิ่ง แต่ว่าภาพยนตร์เรื่องนี้ก็มีเสียงวิพากษ์วิจารณ์ตามมากมายและถูกห้ามฉายในประเทศจีนอีกด้วย
ในขณะที่ผลงานเพลง เธอได้ร้องเพลงประกอบซีรีส์ที่แสดงหลายเรื่อง และได้ออกอัลบั้มชุด "กังกังไคสื่อ" ออกมาวางแผงไม่ถึงสัปดาห์ก็ขึ้นชาร์จอันดับต้น ๆ
ในต้นปี ค.ศ. 2011 มีการจัดอันดับรายได้ของนักแสดงจีน (รวมทั้ง 3 ประเทศ ได้แก่ จีน, ไต้หวัน และฮ่องกง) ที่อายุต่ำกว่า 30 ปี ปรากฏว่า ฟ่าน ปิงปิง เป็นผู้ทำรายได้เป็นอันดับที่ 1 ซึ่งในปี ค.ศ. 2010 เธอทำเงินไปได้ถึง 62.5 ล้านหยวน (ประมาณ 284 ล้านบาท) โดยแบ่งเป็นค่าตัวจากงานแสดง 6 ล้านหยวน, รายได้จากการเป็นพรีเซนเตอร์โฆษณาสินค้า 32.5 ล้านหยวน และค่าตัวในการออกงานอีเวนต์ต่าง ๆ อีก 24 ล้านหยวน
นอกจากนี้แล้ว เธอยังได้ร่วมแสดงใน X-men ภาพยนตร์แอ๊คชั่นซูเปอร์ฮีโร่สัญชาติฮอลลีวู้ดของมาร์เวลคอมิกส์  ภาคต่อของ X-men และX-men 2 ออกฉายในปี ค.ศ. 2013 แต่บทบาทของเธอจะเข้าฉายเฉพาะในประเทศจีนเท่านั้น
ในกลางปี ค.ศ. 2015 ฟ่าน ปิงปิง ได้เป็นนักแสดงหญิงที่ทำรายได้สูงสุดในโลกเป็นอันดับที่ 4 โดยทำรายได้ไปทั้งสิ้น 21 ล้านเหรียญสหรัฐ (ประมาณ 749 ล้านบาท) และนับเป็นนักแสดงหญิงเพียงคนเดียวที่มิใช่ชาวตะวันตกที่ติดอันดับ
ผลงาน > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท |
| --- | --- | --- | --- |
| 2001 | Reunion | 手足情 | Zhang Yanqing |
| 2002 | Fall in Love at First Sight | 一见钟情 | Jiu Jiu |
| 2002 | The Lion Roars | 河东狮吼 | Princess Ping'an |
| 2003 | Dragon Laws I: The Undercover | 卧底威龙 | Yu Feng |
| 2003 | Cell Phone | 手机 | Wu Yue |
| 2004 | The Twins Effect II | 千机变2花都大战 | Red Vulture |
| 2005 | A Chinese Tall Story | 情癫大圣 | Princess Xiaoshan |
| 2006 | A Battle of Wits | 墨攻 | Yiyue |
| 2007 | The Matrimony | 心中有鬼 | Xu Manli |
| 2007 | Call for Love | 爱情呼叫转移 | Chen Xiaoyu |
| 2007 | Sweet Revenge | 寄生人 | Cheung Yung |
| 2007 | Lost in Beijing | 苹果 | Liu Pingguo |
| 2007 | Flash Point | 导火线 | Julie |
| 2007 | Contract Lover | 合约情人 | Liu Zao |
| 2007 | Crossed Lines | 命运呼叫转移之生之欢歌 | Ning Can/Xin Ran |
| 2008 | Kung Fu Hip-Hop | 精舞门 | Tina |
| 2008 | Home Run | 回家的路 | Tian Cong |
| 2008 | Desires of the Heart | 桃花运 | Zhang Ying |
| 2009 | Shinjuku Incident | 新宿事件 | Lily |
| 2009 | Sophie's Revenge | 非常完美 | Joanna Wang Jingjing |
| 2009 | Wheat | 麦田 | Li |
| 2009 | Bodyguards and Assassins | 十月围城 | Yueru |
| 2010 | Future X-Cops | 未来警察 | Meili / Milie |
| 2010 | East Wind Rain | 东风雨 | Huanyan |
| 2010 | Chongqing Blues | 日照重庆 | Zhu Qing |
| 2010 | Sacrifice | 赵氏孤儿 | Princess Zhuang |
| 2011 | Stretch | 策马 | Pamsy |
| 2011 | Shaolin | 新少林寺 | Yan Xi |
| 2011 | Buddha Mountain | 观音山 | Nan Feng |
| 2011 | The Founding of a Party | 建党伟业 | Empress Dowager Longyu |
| 2011 | My Way | 마이 웨이 | Shi-rai |
| 2012 | Double Xposure | 二次曝光 | Song Qi |
| 2012 | Lost in Thailand | 人再囧途之泰囧 | Fan Bingbing |
| 2013 | Iron Man 3 | — | Wu Jiaqi |
| 2013 | One Night Surprise | 一夜惊喜 | Michelle |
| 2014 | X-Men: Days of Future Past | — | Clarice Ferguson / Blink |
| 2014 | The White Haired Witch of Lunar Kingdom | 白发魔女传之明月天国 | Lian Nishang |
| 2015 | Ever Since We Love | 万物生长 | Liu Qing |
| 2015 | Lady of the Dynasty | 杨贵妃 | Yang Guifei |
| 2015 | The Peanuts Movie | — | Sally Brown (Chinese dubbing) |
| 2016 | Skiptrace | 绝地逃亡 | Bai |
| 2016 | League of Gods | 封神榜 | Daji |
| 2016 | I Am Not Madame Bovary | 我不是潘金莲 | Li Xuelian |
| 2016 | L.O.R.D: Legend of Ravaging Dynasties | 爵迹 | Gui Shan Lian Quan |
| 2017 | Despicable Me 3 | — | Margo (Chinese dubbing) |
| 2017 | Sky Hunter | 空天猎 | Zhao Yali |
| 2017 | The Lady in the Portrait | 画框女人 | Empress Ulanara |
| TBA | The King's Daughter | — | Mermaid |
| TBA | The Bombing | 大轰炸 | Ye Peixuan |
| TBA | White Sparrow | 白麻雀 |  |
ผลงาน > ละครโทรทัศน์

| ปี | ชื่อละครภาษาอังกฤษ | ชื่อละครภาษาจีน | รับบท | หมายเหตุ |
| --- | --- | --- | --- | --- |
| 1996 | Powerful Woman | 女强人 | Zhao Bin's fiance |  |
| 1997 | The Scary Folktales - Black Moth | 乡野传奇之大黑蛾 | Huniu |  |
| 1998 | Master Ma | 马永贞 | Bai Xiaodie; Ma Suzhen |  |
| 1998 | My Fair Princess | 还珠格格 | Jin Suo |  |
| 1998 | The Act of the Youngs | 青春出动 | Huang Xiaoduo |  |
| 1999 | Master of Zen | 达摩祖师 | A'si |  |
| 1999 | My Fair Princess II | 还珠格格2 | Jin Suo |  |
| 1999 | Legend of Dagger Li | 小李飞刀 | Xing'er |  |
| 2001 | The Book of Love | 爱情宝典之救风尘 | Song Yinzhang |  |
| 2001 | Storm in Zhongguan Village | 中关村风暴 | Su Xue'er | Alternative Chinese title Heihun (黑魂) |
| 2001 | The Story of the Past | 风雨步高苑 | Lin Siyuan | Alternative Chinese title Hongchen Wangshi (红尘往事) |
| 2001 | Floating in Chaos | 乱世飘萍 | Fenghuang Nü; Run Ge'er; Run Tianhong |  |
| 2001 | The Kitchen God | 人间灶王 | Princess Hongyan |  |
| 2002 | Young Justice Bao II | 少年包青天2 | Little Dragonfly |  |
| 2002 | Homeward Bound | 情缘的天空 | Ma Jiahui | Alternative Chinese title Geiwo Yige Ma (给我一个妈) |
| 2002 | The Great Qing Empire | 江山为重 | Lü Siniang | Guest star Alternative Chinese title Da Qing Diguo (大清帝国) |
| 2002 | Sweetheart of the Palace | 皇宫宝贝 | Shangguan Xueru | Guest star |
| 2003 | Flying Dragon - the Special Unit | 特警飞龙 | Yu Feng |  |
| 2003 | Famous Catcher in Kanto | 名捕镇关东 | Princess Ning'an |  |
| 2003 | The Legend of the Treasure Basin | 聚宝盆 | Zhao Xue'er | Guest star |
| 2004 | Heroic Legend | 萍踪侠影 | Yunlei |  |
| 2004 | Lucky Zhu Bajie | 福星高照猪八戒之老鼠爱上猪 | Hued Rat |  |
| 2004 | Red Poppies | 尘埃落定 | Tana |  |
| 2004 | Princess Enuo | 婀娜公主 | Princess Enuo |  |
| 2004 | No. 4 Female Prison | 四号女监 | Chen Yu | Alternative Chinese title Di San Ke Zidan (第三颗子弹) |
| 2005 | Soaring Ambition Justice Bao | 凌云壮志包青天 | Yelü Aoxue | Alternative Chinese title Jianlin Tianxia (剑临天下) |
| 2005 | Mu Guiying | 巾帼英雄穆桂英 | Wang Lijun | Guest star |
| 2005 | The Proud Twins | 小鱼儿与花无缺 | Tie Xinlan |  |
| 2006 | Eight Heroes | 八大豪侠 | Chu Xiangxiang | Guest star |
| 2006 | The Legend and the Hero | 封神榜 | Daji |  |
| 2006 | Library | 天一生水 | Fan Yunlian |  |
| 2006 | A Beautiful New World | 美丽新天地 | Cheng Lin |  |
| 2006 | Explosion | 大爆炸 | Luo Xiao | Alternative Chinese title Tufa Shijian (突发事件) |
| 2006 | Qin Shi Huang | 秦始皇 | Princess A'ruo |  |
| 2007 | Da Tang Fu Rong Yuan | 大唐芙蓉园 | Yang Guifei |  |
| 2007 | The Legend and the Hero | 封神榜之凤鸣岐山 | Daji |  |
| 2007 | War and Destiny | 庚子风云 | Jin Nuannuan | Guest star |
| 2008 | Rouge Snow | 胭脂雪 | Wen Yuhe | Also producer |
| 2008 | An Angel Will Love You for Me | 会有天使替我爱你 | Fan Wenxing | Guest star |
| 2009 | Human Love | 人间情缘 | Gan Lu | Guest star |
| 2009 | The Last Night of Madam Chin | 金大班的最后一夜 | Jin Zhaoli | Also producer |
| 2014 | The Empress of China | 武媚娘传奇 | Wu Zetian | Also producer |
| 2018 | Win the World | 赢天下 | Ba Qing |  |
แหล่งข้อมูลอื่น

ฟ่าน ปิงปิง ที่อินเทอร์เน็ตมูวีเดตาเบส
ฟ่าน หลี่

ฟ่าน หลี่ (จีน: 范蠡; พินอิน: Fàn Lǐ) บุคคลในประวัติศาสตร์จีน เป็นกุนซือของเยว่อ๋องโกวเจี้ยนแห่งรัฐเยว่ (越国) เกิดในช่วงปลายยุคชุนชิว ภายหลังรบชนะรัฐอู๋ (吴国) ได้ออกจากราชการและได้เปลี่ยนชื่อเป็น เถาจูกง (จีน: 陶朱公; พินอิน: Táo Zhū gōng) และได้ทำธุรกิจจนประสบความสำเร็จ จนได้รับการขนานนามว่าเป็น เทพเจ้าแห่งการค้า ในเวลาต่อมา
ประวัติ

เดิมฟ่าน หลี่เป็นชาวรัฐฉู่ แต่เนื่องจากเมื่อขณะที่รับราชการอยู่ในรัฐฉู่นั้น ตนไม่มีโอกาสได้แสดงความสามารถ มารดาของฟ่าน หลี่จึงได้แนะนำให้พบกับขุนนางรัฐเยว่ ภายหลังได้ทำงานรับใช้เยว่อ๋องโกวเจี้ยน และได้มีโอกาสแสดงความสามารถในการวางแผนรบชนะรัฐอู๋ ที่มารุกรานโดย อู๋อ๋องเหอหลวี ที่มีกำลังพลมากกว่าทำให้ได้รับความไว้วางใจแต่งตั้งให้เป็นกุนซือใหญ่รัฐเยว่ ภายหลังอู๋อ๋องเหอหลวีสิ้นพระชนม์เนื่องจากได้รับบาดเจ็บจากการสู้รบ ก่อนสิ้นพระชนม์ได้มอบอำนาจให้อู๋จื่อซีแต่งตั้งอู๋อ๋องคนต่อไปทำให้เกิดศึกสายเลือดภายในรัฐอู๋ โดยผลสุดท้ายอู๋จื่อซีอำมาตย์รัฐอู๋ได้แต่งตั้งอู๋อ๋องฟูไชเป็นจ้าวรัฐ เยว่อ๋องโกวเจี้ยนจึงคิดทำศึกเนื่องจากคิดว่าหากปล่อยรัฐอู๋ต่อไปจะเป็นภัยแก่รัฐเยว่ในภายภาคหน้า โดยไม่ฟังคำทัดทานของฟ่าน หลี่ จนพบกับความพ่ายแพ้ เยว่อ๋องโกวเจี้ยนต้องตกไปเป็นทาสของอู๋อ๋องฟูไช 3 ปีถัดมา เยว่อ๋องโกวเจี้ยนได้รับการปล่อยตัวเนื่องจากโกวเจี้ยนได้ออกอุบายแสร้งยอมจงรักภักดีให้อู๋อ๋องฟูไชพอใจ เมื่อกลับสู่รัฐเยว่ เยว่อ๋องโกวเจี้ยนก็วางแผนที่จะกู้ชาติทันที โดยมีฟ่าน หลี่เป็นกุนซือคอยให้คำปรึกษา จนสามารถเอาชนะรัฐอู๋ได้ในเวลาต่อมา
บทความหลัก: เยว่อ๋องโกวเจี้ยน
และ
บทความหลัก: ไซซี
ดูเพิ่ม

เยว่อ๋องโกวเจี้ยน
ไซซี
ภาษาเกเลาเขียว

| ภาษาเกเลาเขียว |
| --- | --- |
ประเทศที่มีการพูด: เวียดนาม
จำนวนผู้พูด: 300 คน  (ไม่พบวันที่)
ตระกูลภาษา: ขร้า-ไท  ขร้าเก-ชิภาษาเกเลาเขียว
รหัสภาษา
ISO 639-3: giq
ภาษาเกเลาเขียว (Green Gelao) มีผู้พูดในเวียดนาม 300 คน (พ.ศ. 2545) ในตำบลเยนมิญ โพลา และดองฟัน ส่วนใหญ่เริ่มเปลี่ยนไปพูดภาษาม้งหรือภาษาจีน ไม่สามารถเข้าใจกันได้กับภาษาเกเลาแดง จัดอยู่ในตระกูลภาษาขร้า-ไท กลุ่มขร้า สาขาเก-ชิ
ภาษาแฟโร

| ภาษาแฟโร |
| --- | --- |
føroyskt mál
ออกเสียง: [ˈføːɹɪst ˈmɔaːl]
ภูมิภาค: หมู่เกาะแฟโร เดนมาร์ก ไอซ์แลนด์
ชาติพันธุ์: ชาวแฟโร
จำนวนผู้พูด: 72,000 คน  (2007)
ตระกูลภาษา: อินโด-ยูโรเปียน  เจอร์แมนิกเจอร์แมนิกเหนือสแกนดิเนเวียตะวันตกภาษาแฟโร
รูปแบบก่อนหน้า: ภาษานอร์สเก่า ภาษานอร์สเก่าตะวันตกภาษานอร์เวย์เก่าภาษาแฟโร 
ระบบการเขียน: อักษรละติน (อักษรแฟโร)
สถานภาพทางการ
ภาษาทางการ:  หมู่เกาะแฟโร
ภาษาชนกลุ่มน้อยที่รับรองใน:  เดนมาร์ก
ผู้วางระเบียบ: Føroyska málnevndin
รหัสภาษา
ISO 639-1: fo
ISO 639-2: fao
ISO 639-3: fao
ภาษาแฟโร (føroyskt [ˈføːɹɪst]) เป็นภาษากลุ่มสแกนดิเนเวียตะวันตก มีความคล้ายคลึงกับภาษาไอซ์แลนด์ มีผู้พูดภาษาแฟโรเป็นภาษาแม่ทั่วโลกประมาณ 80,000 คน แบ่งเป็นผู้พูดในหมู่เกาะแฟโรประมาณ 48,000 คน ผู้พูดในเดนมาร์กประมาณ 25,000 คน นอกจากนี้ยังมีผู้พูดภาษาแฟโรกลุ่มเล็ก ๆ (ประมาณ 5,000 คน) ในไอซ์แลนด์ด้วย
ระบบการเขียน

ภาษาแฟโรใช้อักษรละตินเป็นภาษาเขียน โดยเพิ่มหรือลดอักขระบางตัวออกไป

อักขระที่เพิ่มเข้ามา
Á, á
Ð, ð
Í, í
Ó, ó
Ú, ú
Ý, ý
Æ, æ
Ø, ø
อักขระที่ไม่ได้ใช้เมื่อเทียบกับภาษาอังกฤษ ได้แก่ C Q W X และ Z
คีย์บอร์ดภาษาแฟโรซึ่งแสดงให้เห็นอักขระพิเศษที่ใช้ในภาษานี้
ภาษาแบกเตรีย

| ภาษาแบกเตรีย |
| --- | --- |
ภูมิภาค: แบกเตรีย
สูญแล้ว: ประมาณพุทธศตวรรษที่ 14
ตระกูลภาษา: อินโด-ยูโรเปียน  ภาษากลุ่มอินโด-อิเรเนียนภาษากลุ่มอิหร่านภาษากลุ่มอิหร่านตะวันออกภาษากลุ่มอิหร่านตะวันออกเฉียงเหนือภาษาแบกเตรีย
ระบบการเขียน: อักษรอราเมอิก, อักษรกรีก
รหัสภาษา
ISO 639-3: xbc
ภาษาแบกเตรีย (Bactrian language) เป็นภาษากลุ่มอิหร่านกลางที่ตายแล้ว เคยใช้พูดในบริเวณแบกเตรียในเอเชียกลาง ซึ่งเคยเรียกว่าโตคาริสถานในอัฟกานิสถาน คาดว่าภาษานี้เป็นภาษาพูดของชาวแบกเตรียในยุคที่พระเจ้าอเล็กซานเดอร์มหาราชยกทัพไปถึงเมื่อราว พ.ศ. 220 ตามด้วยช่วงเวลาของการรับวัฒนธรรมกรีกอีก 200 ปี โดยจักรวรรดิซิลูซิดตามด้วยราชอาณาจักรกรีก-แบกเตรีย อิทธิพลจากกรีกสิ้นสุดลงเมื่อ พ.ศ. 420 เมื่อมีการรุกรานจากชาวยูเอซิจากภาคเหนือซึ่งเป็นผู้ปรับปรุงอักษรกรีกมาเขียนภาษาแบกเตรีย โดยก่อนหน้านี้ ภาษานี้เขียนด้วยอักษรอราเมอิก
ภาษาแบกเตรียคล้ายกับว่าจะเป็นภาษาราชการคู่กับภาษากรีกในยุคของชาวคูซานที่เป็นลูกหลานของชาวยูเอซิใช้ในจารึกและบนเหรียญ การขยายดินแดนของชาวคูซานทำให้ภาษาแบกเตรียแพร่เข้าสู่อินเดียภาคเหนือและบริเวณอื่น ๆ ของเอเชียกลางไปไกลถึงทูรฟาน เมื่อพบจารึกเกี่ยวกับพุทธศาสนาเขียนด้วยภาษาแบกเตรียในบริเวณนั้น สัทวิทยาโดยทั่วไปของภาษาแบกเตรียคล้ายกับภาษาปาทาน ภาษาเปอร์เซีย และภาษาอิหร่านยุคกลางอื่น ๆ เช่น ภาษาพาร์เทียนและภาษาซอกเดีย คาดว่าภาษานี้มีการใช้จนถึงพุทธศตวรรษที่ 14
มหาวิหารนักบุญเปโตรเดิม

ภาพวาดมหาวิหารนักบุญเปโตรเดิมสมัยคริสต์ศตวรรษที่ 19 โดยเชื่อกันว่าจะเป็นภาพมหาวิหารเมื่อราว ค.ศ. 1450
มหาวิหารนักบุญเปโตรเดิม เป็นสิ่งก่อสร้างซึ่งเคยตั้งอยู่ ณ จุดที่เป็นที่ตั้งของมหาวิหารนักบุญเปโตรหลังปัจจุบันในกรุงโรมตั้งแต่คริสต์ศตวรรษที่ 4 ถึง 16 การก่อสร้างมหาวิหาร ซึ่งตั้งอยู่เหนือเซอร์คัสเนโรในอดีต เริ่มต้นขึ้นระหว่างรัชสมัยของจักรพรรดิคอนสแตนตินที่ 1 ชื่อ "มหาวิหารนักบุญเปโตรเดิม" ถูกใช้สืบมานับตั้งแต่การก่อกร้างมหาวิหารปัจจุบันเพื่อแยกสิ่งก่อสร้างทั้งสองนี้